
* 
* 
* 
* 
* 
* 
* 
* 
* 
* 

Šta je istinski post i kako da postupamo da bi nam post bio primljen?




Kako da nam post pude primljen?
===============================

 

**Istinski post** 


Rekao je Allahov Poslanik, sallallahu alejhi ve sellem: „Ko ne ostavi ružan govor, lažan govor i rad po njemu, neka zna da Allah nije u potrebi za njegovim ostavljanjem hrane i pića“. Hadis bilježi Buhari.


**Kako bi nam post bio primljen…** 


Obaveza je na svakom muslimanu da čuva svoj post i svoj noćni namaz od svega što je Allah zabranio od riječi i djela, jer je cilj i svrha posta pokornost Allahu, subhanehu ve te'ala, čuvanje Allahovih zabrana, džihad duše u suprostavljanju njenoj strasti kroz pokornost Njenom Stvoritelju i Gospodaru, te njeno navikavanje na strpljivost nad onim što je Allah zabranio, jer cilj nije samo ostaviti hranu i piće i ostale stvari koje kvare post.


Na postaču je obaveza da se čuva i kloni svega što je Allah zabranio te da vodi brigu i radi sve ono što je Allah naredio, i za nadati se je zbog toga takvom postaču oprost, oslobađanje od Vatre, te primanje njegova posta i noćnog namaza.


(*Fetava islamijje – Ibn-Baz, tom 2, str. 106*)


 


**Istinski post** 


Istinski post nije samo ostavljanje hrane, pića i seksualnog uživanja, nego je uz to još ostavljanje i udaljavanje od lažnog i ružnog govora, od podizanja glasova i rasprava u neistini, ostavljanje i udaljavanje od ogovaranja, prenošenja tuđih riječi ciljem zavade ili nemimeta, riječi laži i lažnog svjedočenja, ostavljanje i udaljavanje od čiste laži, potvore, ismijavanja, namigivanja, lažnih zakletvi, ostavljanje psovki i potvaranja čistih vjernika i vjernica, ostavljanje i udaljavanje od svega što nije halal da se sluša od muzike, gibeta i drugog, te ostavljanje raspuštanosti pogleda u ono što je haram.


(*Ehadisu-l-džumua’ – Abdullah b. Ku'ud, str. 105*)


 


Rekao je Džabir, radijellahu anhu: „Kada budeš postio neka ti posti tvoj sluh i vid i tvoj jezik od laži i harama, ne uznemiravaj komšiju, neka se na tebi vidi smirenost i dostojanstvo, i neka se dan tvog posta razlikuje od dana u kojem ne postiš“.


**Cilj posta** 


Znajte da je post propisan samo radi čovjekovog ukrašavanja svojstvom bogobojaznosti te da spriječi svoje tjelesne ekstreme od svakog haram djela poput varanja, prevare, nepravde, zakidanje na vazi i mjerilima, spriječavanje tuđih prava, haram pogleda, slušanja haram muzike jer slušanje muzike umanjuje vrijednost i nagradu postača. Postač će ostavljati svaki haram govor poput laži, gibeta, nemimeta, psovke, kuđenja, a ako ga neko opsuje ili ga izruguje, neka kaže: ‘Ja postim’, i neka mu ne uzvraća na isti način. Zato, o muslimanu, nemoj da ti dan posta i dan kada ne postiš budu isti.


(*Ed-dija el-lami’ mine-l-hutabi-l-dževami’ – IbnUsejmin, str. 166*)


**Čuvaj se grijeha** 


Doista, ima nekih ljudi čije se zlo poveća u mjesecu ramazanu mimo drugih mjeseci, jer ne poznaju hurmet i položaj ovog mjeseca. Ovaj mjesec kod njih nema nikakvu vrijednost i ne boje se za ono što im se zapisuje od grijeha.


Tako ćemo naći jednog od njih u toku dana poput strvine, dubokim snom spava, ne brine se za namaz niti za bilo koje drugo dobro djelo, a u noćima ramazana po sijelima rekla-kazala, sijelima jela i pića, sijelima gledanja serija (filmova), predstava, slušanja muzike pa i igranja karti (često pokera). Ne klanja ni jedan rekat nafile namaza, štaviše, ponekad ostavi i farz.


(*Kitabu fetavad-da've – Salih el-Fevzan, str. 110*)


Prenosi se od Enesa ibn Malika da je rekao: „Nema posta onaj ko neprestano jede ljudsko meso“.


Rekao je Uzvišeni: „**I sluh i vid i razum, za sve to će se, zaista, odgovarati**“. (El-Isra, 36)


Tjelesni ekstremi koji su robovima dati u emanet su njihova odgovornost i odgovaraće za ono u što su ih koristili. Neki ljudi su uobičajili gledati u harame ili njihovo slušanje poput gledanja u razgolićene žene, pozivače u fitnu, ili slušanje muzike sa svim njenim vrstama. Obaveza je kloniti se ovoga tokom ramazana i mimo njega, a obaveznost u ovom mjesecu je pritvrđenija zbog hurmeta i položaja mjeseca ramazana, mjeseca pokornosti i oprosta.


Kako bi bilo lijepo da musliman uzme mjesec ramazan kao sredstvo kojim će prekinuti svaku vezu sa haramima, bilo to video, audio, haram gledanje ili haram slušanje i ostalim strastima.


(*El-minzar fi bejani kesiri mine-l-ahtai-š-šai'ah – Salih b. Abdulaziz b. Muhammed Alu-š-Šejh*)


Na postaču je obaveza Izbjegavanje harama od govora i djela, jer tako neće nikoga ogovarati niti će lagati, neće trgovati haram trgovinom, izbjegavat će svaki haram, a insan kada uradi ono što mu se naređuje i ostavi ono što mu se zabranjuje cijeli mjesec dana, duša će mu biti na Pravom putu tokom drugih mjeseci godine.


A od tih harama je izbjegavanje svega što je Allah zabranio poput laži, psovanja, izrugivanja, varanja, prevare, zabranjenog pogleda, slušanja harama kao i drugih haram stvari koje mora izbjegavati i kloniti ih se postač a i drugi, ali kada je riječ o postaču onda je stvar veća i zabrana je pritvrđenija.


(*Fetava erkan el-islam – Ibn-Usejmin*)


 


————-  

Preuzeto iz:  

“Ramazanski impulsi”  

[http://www.islamhouse.com](https://www.islamhouse.com)


Preuzmite PDF ovdje:  

<https://pitajucene.com/wp-content/uploads/2019/12/Ramazanski_impulsi.pdf>


